Správa zo zahraničnej pracovnej cesty - osnova
1.  Účastník ZPC:
Mgr. Norbert Kučerka, DrSc.
akademický garant SR v konzorciu CENI (Central European Neutron Initiative)
Katedra fyzikálnej chémie liečiv FaF UK v Bratislave
Odbojárov 10

2.  Zahraničná pracovná cesta:
Daejeon, Kórejská Republika
Medzinárodné konferencie: „Neutron Diffraction and the Nanoscale“ a
„International Conference on Neutron Scattering“
Cestovné, stravné, ubytovacie a vreckové náklady hradené z MŠVVaŠ SR

3.  Rámcový program pobytu:
04-05.07.2017	16:00-11:00	príchod
06-07.07.2017	09:00-17:00	účasť s pozvanou prednáškou na NANODIF2017
09-13.07.2017	09:00-17:00	účasť s prednáškou na ICNS2017
14.07.2017	09:00-00:00	odchod

4.  Stručný priebeh rokovaní, resp.  študijného pobytu:
V pozvanej prednáške na NANODIF2017 konferencii boli prezentované najnovšie výsledky meraní prevedených skupinou z FaFUK v neutrónovom centre ILL, ako aj všeobecnejšie informácie o aktivitách slovenských vedcov v oblasti neutrónového rozptylu. Na ICNS2017 boli prezentované nedávno publikované výsledky taktiež z oblasti rozptylu neutrónov. Na obidvoch podujatiach prebehlo množstvo diskusií o vedeckých výsledkoch ako aj o ich spoločenskom význame.
Na bankete usporiadanom počas ICNS2017 prebehla neformálna diskusia s riaditeľom ILL centra Helmutom Schoberom. Hlavnou témou bolo členstvo SR v konzorciu CENI a jeho predĺženie po roku 2019. Pri predĺžení bude potrebné stanoviť výšku príspevku SR adekvátne k meraciemu času čerpaného našimi vedeckými tímami. Štatisticky vzaté z údajov za posledné 3 roky je toto možno odhadnúť na 7-10 dní.

5.  Odporúčané závery:
Podporiť pokračujúci záujem neutrónovej komunity SR o prístup k najintenzívnejšiemu Európskemu zdroju neutrónov prostredníctvom vedeckého členstva v ILL, Grenoble.
Vyhodnotiť pripravenosť SR navýšiť členský príspevok na úroveň nášho reálneho dopytu, čo zodpovedá sume 400-500 k€ ročne.

6.   Prehľad prinesenej dokumentácie a miesto jej uloženia
Prezentácie prednesené na konferenciách NANODIF2017 a ICNS2017 sú voľne prístupné na internete: http://www.norbbi.com/public/talks.html 

7.   Osobitne vyhodnotený očakávaný prínos ZPC
Udržanie prestížnej pozície výsledkov dosiahnutých v rámci neutrónovej komunity SR v radoch svetovej vedy.

8.    Spôsob zverejnenia výsledkov ZPC, prenos získaných informácií
- predseda komisie pre koordináciu aktivít SR v projektoch ESFRI prof. RNDr. Pavol Sovák, CSc.
- riaditeľ odboru implementácie štátnej politiky, európskych a medzinárodných iniciatív výskumu a vývoja, Sekcie vysokých škôl, vedy a výskumu, MŠVVaŠ SR Ing. Róbert Szabó, PhD.

Súhlasím so zverejnením správy na internete

Správu vypracoval: Mgr. Norbert Kučerka, DrSc. 
Dátum: 17.07.2017
Správu schválil:
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.